Fogderi

Et fogderi er en historisk inndeling av Norge i distrikter som var underlagt en fogd eller fut. Norge ble etter en forordning av 1595 inndelt i rundt 54 fogderier. I 1700 var antallet redusert til 38. Ved lov av 21. juli 1894 om fogderienes opphevelse fantes det 56, som gradvis ble avviklet i perioden 1898–1919. Fogden var Statens  representant i sitt fogderi, og skatteinnkreving var en hovedoppgave.Fogderiene var opprinnelig inndelt i tinglag som i stor grad samsvarte med middelalderens skipreider. Da Formannskapslovene ble innført i 1837, ble tinglagene erstattet av formannskapsdistrikter, der hvert prestegjeld utgjorde ett formannskapsdistrikt. Matrikkelloven fra 1853 endret benevnelsen formannskapsdistrikt til kommuner eller herreder. Rettslig utgjorde fogderiene også ett eller flere sorenskriverier.
Selv om fogderiene forlengst er borte, spiller inndelingene fremdeles en rolle for hvordan mange opplever inndelingen av Norge i distrikter. Tydeligst er dette i Møre og Romsdal, hvor man gjerne omtaler sykehusstriden mellom Nordmøre og Romsdal som (en del av) fogderistriden. Grensene for de gamle fogderiene er i noen tilfeller sammenfallende med dagens grenser for prosti eller tingrettdistrikt. Fogderiene dannet også grunnlaget for nummereringen av kommunene som ble innført etter krigen, altså et halvt århundre etter at fogderiene i seg selv ble avviklet.


== Amt og fogderier rundt 1650-tallet ==
Herunder følger amts- og fogderinndelingen av Norge i 1647 etter Skattematrikkelen 1647:


=== Båhuslen ===
(Avstått til Sverige i 1658.)

Orust og Tjørns fogderi
Vikens fogderi


=== Smaalehnenes Amt ===
Heggen og Frøland fogderi
Rakkestad og Mossedal len
Idd og Marker len
Veme, Tune, Aabygge og Hvaler len
Onsø len
Moss fogderi
Verne klosterlen


=== Aggershuus Amt ===
Follo fogderi
Aker fogderi
Nedre Romerike fogderi
Øvre Romerike fogderi


=== Hedemarkens Amt ===
Hedemarken fogderi
Solør og Odalen fogderi
Østerdalen fogderi


=== Christians Amt ===
Hadeland og Valdres fogderi
Gudbrandsdalen fogderi


=== Buskeruds Amt ===
Ringerike og Hallingdal fogderi
Modum og Sigdal prestegjeld
Eker len
Bragernes fogderi
Numedal og Sandsvær fogderi


=== Tunsberg len ===


=== Brunla len ===


=== Bradsbergs Amt ===
Bamble fogderi
Telemark fogderi


=== Nedenæs Amt ===
Nedenes len
Raabyggelaget


=== Lister og Mandals Amt ===
Mandal fogderi
Lister fogderi


=== Stavanger Amt ===
Jæderen og Dalernes fogderi
Ryfylke fogderi


=== Søndre Bergenhuus Amt ===
Søndhordland fogderi
Hardanger fogderi
Nordhordland fogderi


=== Nordre Bergenhuus Amt ===
Indre Sogn fogderi
Ytre Sogn fogderi
Søndfjord fogderi
Nordfjord fogderi


=== Romsdals Amt ===
Sunnmøre fogderi
Romsdal len
Nordmøre fogderi


=== Trondhjems Amt ===
Fosen len
Orkedalen fogderi
Guldalen fogderi
Strinden fogderi
Stjørdal len og fogderi
Inderøy fogderi
Namdal len


=== Jemtland og Herjedalen ===
(Avstått til Sverige i 1645.)

Jemtland
Herjedalen


=== Nordlandenes amt ===
Helgeland fogderi
Salten fogderi
Lofotens fogderi
Vesterålen fogderi
Andenes fogderi


=== Tromsø amt ===
Senja fogderi
Tromsø fogderi


=== Finmarkens amt ===
Vardøhus len


== Amt og fogderier på slutten av 1700-tallet ==
Heunder følger amts- og fogderinndelingen av Norge i 1785 etter Christian Jochum Pontoppidans to kart:


=== Aggershuus Stift ===
Smaalehnenes AmtIdde og Marker
Rakkestad, Heggen og Frøland
Mos, Onsø, Tune og Vembe
Aggershuus Amt
Aggers og Follos
Nedre Rommeriges
Øvre Rommeriges
Hedemarkens Amt
Hedemarkens
Solløer og Oudalens
Østerdalens
Christians Amt
Gulbrandsdalens
Totens og Hadelands
Valders
Buskeruds Amt
Buskeruds
Hallingdal og Ringeriges
Nummedals og Sandsværs
Gr. Jarlsberg
Gr. Laurvig
Bradsbergs Amt
Nedre Tellemarkens og Bamble


=== Christiansand Stift ===
Bradsbergs Amt
Øvre Tellemarkens
Nedenæs Amt
Nedenæs
Raabøigdelaugets
Mandals Amt
Lister
Mandal
Stavanger Amt
Iederen og Dalernes
Ryfylke


=== Bergenhuus Stift ===
Søndre Bergenhuus Amt
Søndhordlehns og Hardangers
Nordhordlehns og Vosse
Nordre Bergenhuus Amt
Yttre og Indre Sogns
Nordfiord og Søndfiord
Romsdals Amt
Søndmøers


=== Trondhiems Stift ===
Romsdals Amt
Romsdalens
Nordmøers
Trondhiems Amt
Fosens
Ørke- og Guledals
Strindens og Sælbo
Stør- og Værdals
Inderøens
Nummedals
Nordlands Amt
Helgelands
Saltens
Loffodens, Vesteraalens og Andenes
Tromsens og Seniens
Finmarkens Amt
Finmarkens fogderi


== Fogderi og herreder på slutten av 1800-tallet ==


=== Smaalenenes amt ===
Idd og Marker fogderi: Hvaler, Borge, Varteig, Skjeberg, Berg, Idd, Aremark
Rakkestad fogderi: Rødenes, Trøgstad, Spydeberg, Askim, Eidsberg, Skiptvet, Rakkestad
Moss fogderi: Tune, Glemmen, Onsøy, Råde, Rygge, Våler, Hobøl, Moss landsogn


=== Akershus amt ===
Aker og Follo fogderi: Vestby, Kråkstad, Ås, Frogn, Nesodden, Aker, Bærum, Asker
Nedre Romerike fogderi: Høland, Aurskog, Sørum, Fet, Enebakk, Skedsmo, Nittedal
Øvre Romerike fogderi: Gjerdrum, Ullensaker, Nes, Eidsvoll, Nannestad, Hurdal, Feiring


=== Hedemarkens amt ===
Hedemarken fogderi: Nes, Ringsaker, Furnes, Vang, Løten, Romedal, Stange
Vinger og Odalen fogderi: Nord-Odal, Sør-Odal, Eidskog, Vinger
Solør fogderi: Brandval, Grue, Hof, Åsnes, Våler
Søndre Østerdalen fogderi: Elverum, Trysil, Åmot, Stor-Elvdal, Sollien
Nordre Østerdalen fogderi: Ytre Rendal, Øvre Rendal, Tolga, Tynset, Alvdal (Lille-Elvedalen), Kvikne


=== Kristians amt ===
Nordre Gudbrandsdalen fogderi: Dovre, Lesja, Skjåk, Lom, Vågå, Nord-Fron
Søndre Gudbrandsdalen fogderi: Sør-Fron, Ringebu, Øyer, Østre Gausdal, Vestre Gausdal, Fåberg
Toten fogderi: Biri, Vardal, Østre Toten, Vestre Toten
Hadeland og Land fogderi: Jevnaker, Gran, Søndre Land, Nordre Land
Valdres fogderi: Sør-Aurdal, Etnedal, Nord-Aurdal, Vestre Slidre, Øystre Slidre, Vang


=== Buskerud amt ===
Ringerike fogderi: Hole, Norderhov, Ådal
Hallingdal fogderi: Nes, Gol, Ål, Hol
Buskerud fogderi: Sigdal, Modum, Øvre Eiker, Nedre Eiker, Lier, Røyken, Hurum
Numedal og Sandsvær fogderi: Sandsvær, Flesberg, Rollag, Nore


=== Jarlsberg og Larviks amt ===
Jarlsberg fogderi: Strømmen, Skoger, Sande, Hof, Botne, Våle, Borre, Ramnes, Andebu, Stokke, Sem, Nøtterøy, Tjøme
Larvik fogderi: Sandar (Sandeherred), Tjølling, Brunlanes, Hedrum, Lardal, Stavern (Fredriksvern)


=== Bratsberg amt ===
Bamble fogderi: Siljan (Slemdal), Gjerpen, Eidanger, Bamble, Skåtøy, Sannidal (Sannikedal), Drangedal
Nedre Telemarken fogderi: Solum, Holla, Lunde, Bø, Sauherad (Saude), Heddal (Hitterdal)
Øvre Telemarken fogderi: Gransherad, Hovin, Tinn, Hjartdal, Seljord, Kviteseid, Nissedal, Fyresdal, Mo, Lårdal, Vinje, Rauland.


=== Nedenes amt ===
Nedenes fogderi: Gjerstad, Vegårshei, Søndeled, Dypvåg, Holt, Åmli, Mykland, Herefoss, Austre Moland, Froland, Barbu, Tromøy, Hisøy, Øyestad, Fjære, Landvik, Eide, Vestre Moland, Høvåg, Birkenes
Sætersdalen fogderi: Vegusdal, Iveland, Hornnes, Evje, Bygland, Valle


=== Lister og Mandals amt ===
Mandal fogderi: Randesund, Oddernes, Tveit (Tved), Vennesla, Øvrebø og Hægeland, Søgne, Halse og Harkmark, Holum (Holme), Øyslebø og Laudal, Finsland, Bjelland og Grindheim, Åseral, Nordre Undal, Søndre Undal (Sør-Audnedal)
Lister fogderi: Vanse, Herad (Herred), Spind, Lyngdal, Hægebostad, Fjotland, Kvinesdal, Hitterø, Nes, Gyland, Bakke, Sirdal


=== Stavanger amt ===
Jæderen og Dalene fogderi: Sogndal landsogn, Lund, Heskestad, Bjerkreim, Helleland, Eigersund (Egersund landsogn), Ogna, Varhaug, Nærbø, Klepp, Time, Gjesdal, Høyland, Håland, Hetland
Ryfylke fogderi: Høle, Forsand (Fossand), Strand, Finnøy, Rennesøy, Mosterøy, Skudenes, Åkra, Avaldsnes, Torvastad, Skåre, Tysvær, Bokn, Skjold, Vats, Vikedal, Nedstrand, Sjernarøy, Årdal, Fister, Hjelmeland, Suldal, Sauda, Sand, Jelsa


=== Søndre Bergenhus amt ===
Søndhordland fogderi: Etne, Skånevik, Fjelberg, Sveio (Sveen), Valestrand, Finnås, Stord, Fitjar (Fitje), Tysnes, Kvinnherad, Strandebarm og Varaldsøy
Nordhordland fogderi: Fusa, Os, Austevoll, Sund, Fjell, Askøy, Årstad, Fana, Haus, Bruvik, Hosanger, Hamre (Hammer), Alversund, Herdla (Herlø), Manger, Lindås, Masfjorden
Hardanger og Voss fogderi: Røldal, Ullensvang, Eidfjord, Ulvik, Granvin (Graven), Kvam (Vikør), Jondal, Voss, Vossestrand, Evanger


=== Nordre Bergenhus amt ===
Sogn fogderi: Gulen, Solund (Sulen), Hyllestad, Lavik og Brekke, Kyrkjebø, Vik, Balestrand, Leikanger, Sogndal, Aurland, Lærdal, Borgund, Årdal, Hafslo, Luster, Jostedal
Sønd- og Nordfjord fogderi: Askvoll, Fjaler (Ytre Holmedal), Gaular (Indre Holmedal), Jølster, Førde, Vevring, Kinn, Bremanger, Selje, Davik, Eid, Hornindal, Gloppen, Breim, Innvik, Stryn


=== Romsdals amt ===
Søndmøre fogderi: Vanylven (Vannelven), Sande, Herøy, Ulstein, Volda, Ørsta, Hjørundfjord, Sunnylven (Sunnelven), Norddal, Stranda, Stordal, Ørskog, Sykkylven (Søkkelven), Skodje, Borgund, Vigra (Roald), Haram
Romsdal fogderi: Vestnes, Voll, Eid, Grytten, Veøy, Eresfjord og Vistdal, Nesset, Bolsøy, Akerøy, Sandøy, Fræna, Bud
Nordmøre fogderi: Kvernes, Frei og Grip, Gjemnes, Øre, Straumsnes (Strømsneset), Tingvoll, Øksendal, Sunndal, Stangvik, Surnadal, Rindal, Aure, Valsøyfjord, Halsa, Tustna, Edøy


=== Søndre Trondhjems amt ===
Fosen fogderi: Hemne (Hevne), Fillan, Hitra (Hitteren), Frøya, Ørland, Rissa, Stadsbygd, Bjugn, Åfjord, Stoksund, Roan, Osen
Orkedalen fogderi: Oppdal, Rennebu, Meldal, Orkdal
Guldalen fogderi: Røros, Ålen, Haltdalen (Holtålen), Singsås, Budal, Støren, Soknedal, Horg, Hølonda (Hølandet), Flå, Melhus
Strinden og Selbu fogderi: Leinstrand, Byneset, Buvik, Skaun (Børseskogen), Børsa, Strinda, Klæbu, Malvik, Selbu


=== Nordre Trondhjems amt ===
Stjør- og Værdalen fogderi: Meråker, Hegra, Nedre Stjørdal, Åsen, Frosta, Leksvik, Skogn, Levanger landsogn (Frol), Verdal
Inderøen fogderi: Ytterøy, Mosvik og Verran, Beitstad, Inderøy, Sparbu, Ogndal (Skei), Egge, Stod, Snåsa
Namdalen fogderi: Lierne, Grong, Overhalla, Vemundvik, Klinga, Fosnes, Flatanger, Vikna (Vikten), Nærøy, Kolvereid, Foldereid, Leka


=== Nordlands amt ===
Helgelands fogderi, senere delt i
Søndre Helgeland fogderi: Bindal, Velfjord, Brønnøy, Vega, Tjøtta, Herøy, Alstahaug, Vefsn, Hattfjelldal
Nordre Helgeland fogderi: Dønnes, Nesna, Hemnes, Mo, Lurøy, Træna, Rødøy, Meløy
Salten fogderi: Gildeskål, Beiarn, Saltdal, Skjerstad, Bodø landsogn (Bodin), Sørfold, Nordfold-Kjerringøy, Steigen, Hamarøy, Tysfjord, Ankenes, Lødingen, Evenes
Vesterålen og Lofoten fogderi: Værøy, Flakstad, Buksnes, Borge, Gimsøy, Vågan, Hadsel, Bø, Øksnes, Sortland, Dverberg


=== Tromsø amt ===
Senjen og Tromsø fogderi: Kvæfjord, Trondenes, Bjarkøy, Ibestad, Salangen, Sørreisa, Dyrøy, Tranøy, Berg, Bardu, Målselv, Hillesøy, Lenvik, Malangen, Balsfjord, Tromsøysund, Helgøy, Karlsøy, Lyngen, Skjervøy, Nordreisa, Kvænangen


=== Finmarkens amt ===
Alten fogderi: Kautokeino, Alta, Talvik, Loppen og Øksfjord
Hammerfest fogderi: Hasvik, Sørøysund (Hammerfest landsogn), Kvalsund, Måsøy, Nordkapp (Kjelvik), Porsanger (Kistrand)
Tanen fogderi: Karasjok, Lebesby, Tana, Nesseby
Varanger fogderi: Nord-Varanger (Vadsø landsogn), Sør-Varanger
Vardø fogderi: Båtsfjord (Vardø landsogn)


== Se også ==
Distrikter i Norge


== Referanser ==


== Litteratur ==
Rolf Fladby (1963). Fra lensmannstjener til Kongelig Majestets Foged. Oslo: Universitetsforlaget. 
Ivar Bugge (1986). Kommunal forfatning : En historisk gjennomgang av utviklingen med hovedvekt på tidsrommet fra 1837, og en beskrivelse av kommunalrett og kommunal forfatning i dagens Norge. Oslo: Kommunalforlaget. 


== Eksterne lenker ==
forvaltningsinndeling anno 1917